དེ་ནས་གོང་དུ་བཤད་པ་ལྟར་ནག་རྩིས་ཀྱི་མཉེན་ཆས་ཧ་ལམ་བཟོས་ཚར་བ་རེད།སྐར་རྩིས་ཀྱི་མཉེན་ཆས་ཤིག་བཟོ་འཆར་ཡོད།དེ་ནས་དཔེ་མཛོད་ཀྱི་འཛིན་སྐྱོང་མ་ལག་མཉེན་ཆས་ཤིག་བཟོ་རྒྱུ་གཏན་ཁེལ་ཟིན་པ་མ་ཟད།བརྒྱ་ཆ་༥༠ཙམ་བཟོས་ཚར་བ་རེད།དཔེ་མཛོད་རིག་པའི་གཞུང་ལུགས་ལ་ཨ་རིའི་འགྲོ་སྟངས་དང་རྒྱ་གར་གྱི་འགྲོ་སྟངས་བཅས་ཁག་གཉིས་ཤིག་འདུགཡིན་ནའང་།ཁོ་ཚོའི་བཟོས་བཞག་པ་དེའི་ནང་ང་ཚོ་བོད་པའི་དཀར་ཆག་གི་དབྱེ་བ་དགར་སྟངས་དེ་ཚོ་མེད་སྟབས།ང་ཚོས་ཞིབ་འཇུག་བྱས་ཏེ་དེང་དུས་དཔེ་མཛོད་ཀྱི་འགྲོ་སྟངས་ཆ་ཚང་ཡོད་པ་དང་།དེའི་ཐོག་ང་ཚོ་བོད་ཀྱི་རིག་གཞུང་ཟེར་ན་འདྲ་བཀའ་འགྱུར་བསྟན་འགྱུར་གྱི་དཀར་ཆག་སྒྲིག་སྟངས་ཀྱང་ཡོད་པ་ཞིག་གང་འཚམ་བཟོས་ཚར་བ་རེད།དེས་ག་རེ་བྱེད་ཐུབ་ཀྱི་རེད་ཟེར་ན།དེབ་ཕར་གཡར་ཚུར་ལེན་དང་སྒྲིག་སྟངས་སོགས་འཛིན་སྐྱོང་གི་ལས་ཀ་ཚང་མ་བྱེད་ཐུབ་པ་རེད།གཞན།ཚོང་ལས་ཀྱི་ཁྲོམ་རའི་ནང་བོད་ཀྱི་སྐད་ཡིག་ཟེར་དུས་ཧ་ལམ་བརྒྱ་ཆ་༩༩ལས་མེད་འདྲ་བོ་ཆགས་བསྡད་ཡོད་པ་རེད།ཚོང་གི་བརྒྱུད་ལམ་ནང་བེད་སྤྱོད་མེད་པ་ཡིན་ན།སྐད་ཡིག་དེ་ཉམས་པའི་རྒྱུ་རྐྱེན་གཙོ་བོ་ཞིག་ཏུ་རྩི་བཞིན་ཡོད་སྟབས།ང་ཚོས་དེའི་ཐོག་ལས་འཆར་ཞིག་སྒྲིག་གི་ཡོད།བོད་ཀྱི་ཁྲོམ་རར་ཕར་དེད་ན་གཙོ་བོ་ཁག་གཉིས་ཏེ་བཟོ་གྲྭ་དང་ཚོང་ཁང་ཟ་ཁང་སོགས་ཚོང་ལས་ཀྱི་བརྒྱུད་ལམ་རེད།བོད་པའི་བཟོ་གྲྭ་དཔེ་ཉུང་ཉུང་ཡིན་ལ་ཡོད་པ་དེ་ཚོས་བོད་ཡིག་ཏོག་ཙམ་བེད་སྤྱོད་གཏོང་གི་ཡོད་པ་རེད།དེ་མིན་གྱི་བཟོ་གྲྭ་ཁག་ནང་བོད་སྐད་ཡིག་བེད་སྤྱོད་གཏོང་ཁག་པོ་རེད།ད་ལྟ་ང་ཚོས་བོད་པའི་ཚོང་ལས་བརྒྱུད་ལམ་དང་འབྲེལ་བའི་མཉེན་ཆས་ཁག་བཞི་བཟོ་རྒྱུ་གང་འཚམ་གཏན་ཁེལ་བསྡད་ཡོད།དཔེར་ན།བེད་སྤྱོད་བཏང་ནས་བྱུང་འཛིན་བཟོ་བར་རྒྱ་གར་ནང་ཡིན་ན་དབྱིན་ཡིག་དང་བོད་ཡིག་ཐོག་ཡོད་པ་དང་།བོད་ནང་ཡིན་ན་རྒྱ་ཡིག་དང་བོད་ཡིག་ནང་ཡོད་པ་ཞིག་ཡོང་ཐབས་དང་།གཉེན་ཆས་དེ་ཚོ་བཟོས་ནས་བོད་པའི་ཚོང་ཁང་ཁག་ལ་རིན་མེད་ཀྱིས་འགྲེམས་རྒྱུ་ཡིན།ཚོང་པ་ཚོར་ཕན་ཐོགས་གང་འཚམ་ཡོད་པ་རེད།གཅིག་ནས་ཉིན་གཅིག་གི་རྩིས་ཆ་ཚང་བརྒྱབ་འགྲོ་ཡི་རེད་ལ།ཅ་ལག་ག་རེ་འགྲོ་ཡི་འདུག་ག་རེ་འགྲོ་ཡི་མི་འདུགམཛོད་ཁང་དུ་ཅ་ལག་ག་རེ་ལྷག་ཡོད་མེད་སོགས་ཆ་ཚང་རྩིས་རྒྱག་ཐུབ་པ་རེད།ཕྱོགས་གཞན་ཞིག་ནས་ཐ་སྙད་གསར་པ་དེ་ཚོའང་སྤྱི་ཚོགས་ནང་རང་བཞིན་གྱིས་རྒྱུན་འཇགས་ཆགས་འགྲོ་བ་རེད།